અમદાવાદ: ધો.૧૦ અને ૧રની પરીક્ષાનું પરિણામ આવ્યા બાદ શહેરમાં અનેક ક્ષેત્રોમાં કારકિર્દી માટેના કોર્સ ચલાવતી સંસ્થાઓ દ્વારા લોકોને ફોન કરીને પોતાની સંસ્થામાં એડમિશન માટે જણાવે છે. લોકો સંસ્થામાં એડમિશન લેવા જાય ત્યારે બધી રીતે તેમનાં બાળકો યોગ્યતા ધરાવતાં હોવાનું જણાવી ફી વસૂલી એડમિશન આપે છે, પરંતુ પાછળથી તેઓ યોગ્ય ન હોવાનું જણાવી દે છે. આવો જ એક કિસ્સો શહેરના કલાપીનગર વિસ્તારમાં રહેતા એડવોકેટની પુત્રી સાથે બન્યો છે.